CELEX: 32015R1006
Language: hu
Date: 2015-06-25 00:00:00
Title: A Bizottság (EU) 2015/1006 rendelete (2015. június 25.) az 1881/2006/EK rendeletnek az élelmiszerekben előforduló szervetlen arzén mennyiségének felső határértékei tekintetében történő módosításáról (EGT-vonatkozású szöveg)

26.6.2015   
            
            
               HU
            
            
               Az Európai Unió Hivatalos Lapja
            
            
               L 161/14
            
         A BIZOTTSÁG (EU) 2015/1006 RENDELETE
   (2015. június 25.)
   az 1881/2006/EK rendeletnek az élelmiszerekben előforduló szervetlen arzén mennyiségének felső határértékei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerekben előforduló szennyező anyagok ellenőrzésére vonatkozó közösségi eljárások megállapításáról szóló, 1993. február 8-i 315/93/EGK tanácsi rendeletre (1) és különösen annak 2. cikke (3) bekezdésére,
   mivel:
   
               (1)
            
            
               Az 1881/2006/EK bizottsági rendelet (2) felső határértékeket határoz meg az élelmiszerekben előforduló egyes szennyező anyagok tekintetében.
            
         
               (2)
            
            
               Az Európai Élelmiszerbiztonsági Hatóságnak (EFSA) az élelmiszerláncban előforduló szennyező anyagokkal foglalkozó tudományos testülete (CONTAM panel) 2009. október 12-én szakvéleményt fogadott el az élelmiszerekben jelen lévő arzénról (3). A véleményben a CONTAM panel kifejti, hogy az élelmiszer-adalékanyagokkal foglalkozó közös FAO/WHO szakértői bizottság (JEFCA) által korábban ideiglenesen megállapított 15 μg/testtömeg kg tolerálható heti beviteli érték (PTWI) ma már nem tekinthető megfelelőnek, ugyanis adatok bizonyítják, hogy a szervetlen arzén a bőrrák mellett tüdőrákot és hólyagrákot is okoz, és kutatásokban a JEFCA által javasoltnál alacsonyabb bevitel mellett is számos káros hatásról számolnak be.
            
         
               (3)
            
            
               A CONTAM panel a tüdőrák, a bőrrák és a hólyagrák, valamint a bőrsérülések tekintetében a benchmark dózis-értékek alsó megbízhatósági határ melletti tartományát (BMDL01) 0,3 és 8 μg/testtömeg kg között állapította meg. A szakvélemény szerint a szervetlen arzén Európában átlagosnak, illetve magasnak tekinthető fogyasztása mellett a lakosság becsült étrendi kitettsége az azonosított BMDL01 értéktartományon belül marad, vagyis expozíciós eltérés nincs vagy csekély, ugyanakkor egyes fogyasztók esetében nem zárható ki a kockázat.
            
         
               (4)
            
            
               A szakvélemény azonosította a sok rizst fogyasztó, így az étrendjük révén a szervetlen arzénnak leginkább kitett európai fogyasztói csoportokat, amelyek bizonyos etnikai közösségek és a három év alatti gyermekek. A három év alatti gyermekek esetében a szervetlen arzénnak való kitettség – többek között a rizsalapú élelmiszerek fogyasztása révén – általában két- vagy háromszor akkora, mint a felnőtteké.
            
         
               (5)
            
            
               Mivel a rizs és a rizsalapú élelmiszerek esetében megbízhatóan mutatható ki a szervetlen arzén szintje, az ezekben előforduló szervetlen arzén mennyisége tekintetében indokolt felső határértéket megállapítani. Az arzéntartalom tekintetében több különböző felső határértéket kell megállapítani.
            
         
               (6)
            
            
               Azon tudományos információk, amelyek szerint szükség van egyedi felső határértekre az előfőzött hántolt rizs esetében, meglehetősen újak. Ezért az egyedi határérték szükségességének megerősítése, illetve annak felülvizsgálata érdekében a tagállamoknak 2018. január 1-ig további adatokat kell gyűjteniük ezen termék arzéntartalmáról.
            
         
               (7)
            
            
               Az előfordulási adatok szerint a rizstallérok, a rizsostya, a rizskekszek és a rizspogácsák nagy mennyiségű szervetlen arzént tartalmazhatnak, és e termékek adott esetben jelentősen hozzájárulhatnak a csecsemők és kisgyermekek étrendi arzénexpozíciójához. Ezért e termékekre vonatkozóan indokolt egyedi felső határértékről rendelkezni.
            
         
               (8)
            
            
               A rizs fontos összetevő a csecsemők és kisgyermekek számára készülő sokféle élelmiszerben. Ezért az ilyen élelmiszerek összetevőjeként felhasznált rizs arzéntartalmára vonatkozóan egyedi felső határértéket kell megállapítani.
            
         
               (9)
            
            
               A tagállamoknak és az élelmiszer-ipari vállalkozásoknak időt kell hagyni arra, hogy alkalmazkodjanak az e rendelet által előírt határértékekhez. Az arzéntartalomra vonatkozó felső határértékek alkalmazását ezért egy későbbi időpontban kell megkezdeni.
            
         
               (10)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   Az 1881/2006/EK rendelet melléklete e rendelet mellékletének megfelelően módosul.
   2. cikk
   Az 1881/2006/EK rendelet e rendelettel módosított II. mellékletének 3.5. pontját (Arzén (szervetlen)) 2016. január 1-jétől kell alkalmazni.
   Azok az élelmiszerek, amelyek e felső határértékeknek nem felelnek meg, de az alkalmazás időpontját megelőzően jogszerűen kerültek forgalomba, minőségmegőrzési idejükön vagy fogyaszthatósági idejükön belül továbbra is forgalomba hoztatók.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. június 25-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 37., 1993.2.13., 1. o.
   
   
      (2)  A Bizottság 2006. december 19-i 1881/2006/EK rendelete az élelmiszerekben előforduló egyes szennyező anyagok felső határértékeinek meghatározásáról (HL L 364., 2006.12.20., 5. o.).
   
      (3)  Szakvélemény az élelmiszerekben lévő arzénról. EFSA Journal 2009.; 7(10):1351.
   
      MELLÉKLET
      Az 1881/2006/EK rendelet I. melléklete a következőképpen módosul:
      
                  1.
               
               
                  A 3. szakasz 3.4. Ón (szervetlen) pontja után a melléklet a következő ponttal egészül ki:
                  
                              „3.5.
                           
                           
                              
                                 Arzén (szervetlen) (50) (51)
                           
                           
                               
                           
                        
                              3.5.1.
                           
                           
                              Nem előfőzött hántolt rizs (fényezett vagy fehér rizs)
                           
                           
                              0,20
                           
                        
                              3.5.2.
                           
                           
                              Előfőzött rizs és előhántolt rizs
                           
                           
                              0,25
                           
                        
                              3.5.3.
                           
                           
                              Rizstallérok, rizsostya, rizskekszek és rizspogácsák
                           
                           
                              0,30
                           
                        
                              3.5.4.
                           
                           
                              Csecsemők és kisgyermekek számára készülő ételek előállításához használt rizs (3)
                           
                           
                              0,10”
                           
                        
            
                  2.
               
               
                  A melléklet a következő (50) és (51) megjegyzésekkel egészül ki:
                  
                              „(50)
                           
                           
                              As(III) és As(V) összesen.
                           
                        
                              (51)
                           
                           
                              A rizs, az előhántolt rizs, a hántolt rizs és az előfőzött rizs meghatározása a Codex Alimentarius 1995. évi 198. szabványában szerepel.”